इस बात को सुनिश्चित करें कि आप नमाज पढ़ने के लिए तैयार हैं वित्र नमाज़ पढ़ने का तरीका
वित्र नमाज़ दिन की आखिरी नमाज होती है, जिसमें रकातों की संख्या 1, 3, 5, 7, 9 या 11 हो सकती है। नमाज और सलात उल दुहा के बाद, वित्र की नमाज़ को इस्लामी इबादतों में एक खास मुकाम हासिल है। आपको किस तरह वित्र की नमाज़ पढ़ना है यह तय करें। हुजूर अकरम सल्लल्लाहो अलैही वसल्लम ने वित्र की नमाज़ रात के वक्त पढ़ने का कहा है। अब बस आपको यह तय करना है कि कितनी रकात नमाज वित्र पढ़ें और रात के किस वक्त इनको पढ़ा जाए। वित्र की नमाज़ पढ़ने के लिए अपने हिसाब से कोई वक्त तय किया जाए जो आपके लिए अनुकूल हो, लेकिन यह वक्त तब ही का हो जब वित्र की नमाज़ पढ़ना जायज़ होता है। वित्र की नमाज़ पढ़ने का वक्त ईशा के बाद से लेकर सुबह सादिक तक होता है। अगर आपको लगता है कि आप सुबह सादिक़ से पहले उठकर वित्र की नमाज़ पढ़ सकते हैं, तो आप इसको रात के लिए छोड़ दें। लेकिन अगर आपको लगता है कि सुबह सादिक़ से पहले आपकी आँख नहीं खुल पाएगी, तो सोने से पहले वित्र की नमाज़ पढ़ ली जाए। सफर के दौरान भी वित्र की नमाज़ पढ़ने के लिए वक्त तय किया जाए। हुजूर अकरम सल्लल्लाहू अलैही वसल्लम सफर के दौरान भी वित्र की नमाज़ पढ़ा करते थे। इसलिए अगर आप सफर में हों, तब भी आपको वित्र की नमाज़ पढ़ना चाहिए। वित्र की नमाज़ पढ़ने के लिए कम से कम 1 रकात जरूरी है। जबकि आप एक से ज्यादा यानी 3, 5, 7 और 9 रकातें भी वित्र की नमाज में पढ़ सकते हैं। आपको रात में वित्र की नमाज़ पढ़ने के लिए जगह की जरूरत होगी, तो इस बात को सुनिश्चित करें कि आपके पास नमाज़ पढ़ने के लिए जगह है। यह बात तब बहुत जरूरी हो जाती है जब आप सफर में हों या दोस्तों से मिलने जा रहे हों। आपको वित्र की नमाज़ पढ़ने के लिए वक्त भी चाहिए होगा। क्योंकि आप अपनी इच्छा के हिसाब से वित्र की नमाज़ में रकातें पढ़ सकते हैं जिसकी वजह से वित्र की नमाज़ सफर के वक्त भी आसानी से पढ़ी जा सकती है।  अगर आप यूनिवर्सिटी या कॉलेज के स्टूडेंट हैं, तो वहां पर इबादत करने के लिए कैंपस में एक खास कमरा होता है। कॉलेज के प्रबंधन या स्टूडेंट यूनियन से आप इस रूम के बारे में जानकारी ले सकते हैं।.  इस बात को सुनिश्चित करें कि नमाज पढ़ने वाली जगह पाक हो। मर्दो को ऐसे पेंट पहनना चाहिएं जिनकी लंबाई टख़नों तक हो। औरतों को ऐसे कपड़े पहनना चाहिएं जो उनके चेहरे और हाथों को छोड़कर सारे शरीर को ढक लें।  मर्द ढीले-ढाले सूती पेंट पहन सकते हैं। औरतें फुल आस्तीनों के कुर्ते पहन सकती हैं। तय करें कि आप कितनी रकात नमाज़ वित्र पढ़ने जा रहे हैं। यह बहुत जरूरी है कि आपकी नियत अच्छी हो और वित्र की नमाज़ पढ़ कर आपका मकसद अल्लाह को खुश करना हो। नमाज की शुरुआत खड़े होकर की जाएगी, फिर रुकू में जाया जाएगा और उसके बाद सजदे में जाया जाएगा और इस तरह आप की 1 रकात नमाज वित्र हो जाएगी।  नमाज की शुरुआत में सीने पर हाथ रखकर खड़े होना है और सीधे हाथ को उल्टे हाथ पर रखकर पकड़ना है।  फिर रुकू में जाएं: रुकू में इस तरह जाया जाता है कि कमर पूरी झुका ली जाती है और हाथों को घुटनों पर रख दिया जाता है। कमर इस तरह झुकाई जाएगी कि कमर पूरी तरह सपाट हो जाए और फिर रुकू में सुबहाना रब्बियल अज़ीम पढ़ा जाता है जिसका मतलब है कि मेरा परवरदिगार बहुत बड़ा है और हर ऐब से पाक है।  फिर सजदे में जाएं: अपने सर को जमीन पर रखा जाए और दोनों तरफ अपने हाथ रखे जाएं लेकिन कोहनियों को जमीन से ना लगाया जाए। सजदे में सुबहाना रब्बियल आला पढ़ा जाता है जिसका मतलब है कि मेरा रब सबसे आला है और हर ऐब से पाक है। घुटने मोड़कर बैठ जाएं और अपने हाथों को घुटनों के पास जांघों के ऊपर रखें। फिर अपने अंगूठे और मिडल फिंगर (middle finger) को इस तरह मिलाकर रखें कि एक गोला बन जाए। फिर उसके बाद इंडेक्स फिंगर (index finger) को उठाकर क़िबले की तरफ किया जाए और तशाहुद की दुआ पढ़ी जाए। मैं गवाही देता हूं कि अल्लाह के सिवा कोई इबादत के लायक नहीं और मैं गवाही देता हूं कि मोहम्मद सल्लल्लाहू अलैही वसल्लम, अल्लाह के बंदे और रसूल हैं। तशाहुद के बाद बैठे रहें और अपने सर को दाएं कंधे की तरफ घूमाएं और बोलें, “अस्सलामु अलैकुम व रहमतुल्लाह” फिर उसके बाद अपने सर को बाएं कंधे की ओर घुमाएं और फिर से यही बोलें। अब आपने तस्लीम कह दी है और सलाम फेर लिया है। आप अपनी इच्छा से एक, तीन, पाँच, सात, नौ या ग्यारह रकातें वित्र नमाज़ में पढ़ सकते हैं।  एक रकात नमाज वित्र पढ़ें और एक रकात नमाज वित्र पढ़ना सुन्नत है।  तीन रकात नमाज वित्र पढ़ें। 3 रकात नमाज वित्र पढ़ने के दो तरीके हैं। पहला तरीका यह है कि आप 3 रकात एक सलाम के साथ पढ़ सकते हैं, यानी सिर्फ आखरी रकात में तशाहुद के लिए बैठना है। तशाहुद यानी अपने ईमान की गवाही देना है। जबकि दूसरा तरीका यह है कि आप दूसरी रकात में तशाहुद के लिए बैठें और उसके बाद फिर एक और रकात पढ़कर सलाम फेरें। पाँच और सात रकात नमाज वित्त पढ़ने का तरीका। अगर आप 5 या 7 रकात नमाज वित्र पढ़नें की सोच रहे हैं, तो आपको बिना तशाहुद में बैठे सारी रकाते एक साथ पढ़नी होंगी और फिर आखरी रकात में तशाहुद के लिए बैठना होगा और उसके बाद फिर सलाम फेरना होगा।  नौ रकात नमाज वित्र पढ़ें। 9 रकात नमाज वित्र पढ़ने के लिए आपको 8 रकातें एक साथ पढ़ना होंगी और फिर आठवीं रकात में तशाहुद के लिए बैठना होगा और फिर उसके बाद 1 रकात और पढ़ना होगी। इसके बाद आखिरी तशाहुद के लिए बैठना होगा और उसके बाद सलाम फेरना होगा। ग्यारह रकात नमाज वित्र पढ़ें। अगर आप 11 रकात नमाज वित्र पढ़ना चाहते हैं, तो हर 2 रकातों के बाद सलाम फेरें और फिर आखिर में 1 रकात अलग से पढ़ें।
वित्र नमाज़ की अहमियत को समझें: रोज़ाना वित्र की नमाज़ पढ़ने के लिए कोई वक्त तय करें: यह तय करें कि आप कितनी रकात नमाज वित्र पढ़ेंगे: इस बात को सुनिश्चित करें कि क्या वित्र की नमाज़ पढ़ने के लिए आपके पास जगह और वक्त है: नमाज के लिए मुनासिब कपड़े पहने: दिल में वित्र नमाज़ पढ़ने की नियत करी जाए: एक रकात नमाज वित्र पढ़ना सीखें: तशाहुद करना सीखें: तस्लीम कहना और सलाम करना सीखें: वित्र नमाज़ के लिए विषम संख्या में रकाते अदा करें:
https://www.wikihow.com/Perform-Witr-Prayer https://www.wikihow.com/Perform-Witr-Prayer
Making Sure You Are Ready to Pray Performing the Witr Prayer